ທູດສະຫະລັດ ຮຽກຮ້ອງ ໃຫ້ເອົາໃຈໃສ່ ຕໍ່ຄວາມຕ້ອງການ ສຳຫລັບຕອບໂຕ້ ຕໍ່ເຊື້ອອີໂບລາ
ທ່ານນາງ Samatha Power ເອກອັກຄະລັດຖະທູດ ສຫລ ປະຈຳ ສປຊ ກຳລັງຢ້ຽມຢາມ ປະເທດທີ່ໄດ້ຮັບການກະທົບ ໜັກທີ່ສຸດ ຈາກເຊື້ອອີໂບລາ ໃນອາຟຣິກາຕາເວັນຕົກ.
ເອກອັກຄະລັດຖະທູດສະຫະລັດປະຈຳສະຫະປະຊາຊາດ ຮຽກ ຮ້ອງໃຫ້ເອົາໃຈໃສ່ຕໍ່ຄວາມຕ້ອງການສຳຫລັບການຕອບໂຕ້ ຫຼາຍຂຶ້ນອີກຕໍ່ການລະບາດຂອງເຊື້ອອີໂບລາ ທີ່ໄດ້ເອົາຊີວິດ ຜູ້ຄົນໄປແລ້ວເກືອບ 5 ພັນຄົນໃນອາຟຣິກາຕາເວັນຕົກ ທ່ານນາງ Samantha Power ໄດ້ຂຽນລົງໃນ Twitter ໃນ ຕອນເຊົ້າວັນຈັນມື້ນີ້ ຫຼັງຈາກໄປພັກຢູ່ໃນກີນີ ເປັນເວລານຶ່ງມື້ ແລ້ວ ວ່າ  ແລະວ່າ ທ່ານນາງ Power ກຳລັງເດີນທາງຢ້ຽມຢາມ ຫຼາຍບ່ອນໃນສັບປະດານີ້ ໃນພວກປະເທດ ທີ່ໄດ້ຖືກກະທົບໜັກທີ່ສຸດ ຮວມທັງSierra Leone ແລະໄລເບເຣຍ ທ່ານນາງ Power ໄດ້ເນັ້ນເຖິງຄວາມພະຍາຍາມຕ່າງໆຂອງພວກຜູ້ຄົນທີ່ກຳລັງເຮັດວຽກຢູ່ໃນກີນີນັ້ນແລ້ວ ທີ່ທຳການປິ່ນປົວພວກຄົນເຈັບ ກໍ່ສ້າງສະຖານທີ່ປິ່ນປົວ ແລະສິດສອນໃຫ້ຜູ້ຄົນຮູ້ຈັກ ທີ່ຮວມທັງພວກນາຍແພດບໍ່ມີພົມແດນ ຫຼື Doctors Without Borders ແລະສູນຄວບຄຸມແລະປ້ອງກັນພະຍາດຂອງສະຫະລັດ ທ່ານນາງກໍໄດ້ເຂົ້າຮ່ວມໂດຍທາງວີດີໂອໃນວັນອາທິດວານນີ້ ໃນກອງປະຊຸມຂອງປະທາ ນາທິບໍດີ ບາຣັກ ໂອບາມາ ກັບບັນດາທີ່ປຶກສາດ້ານສາທາລະນະສຸກ ແລະດ້ານຮັກສາຄວາມໝັ້ນຄົງແຫ່ງຊາດ ເພື່ອຫາລືກັນເລື້ອງທີ່ທຳນຽບຂາວເອີ້ນວ່າ ການເອົາ  ເພື່ອຄວບຄຸມການລະບາດ ຂອງການຕິດເຊື້ອອີໂບລາ ຢູ່ພາຍໃນປະເທດ